Umjesto da se nakon sastanka s turskim kolegom Mevlütom Çavuşoğluom vrati kako je i došla (redovnom linijom), ona je digla Vladin avion da dođe po nju.

Potpredsjednica Vlade Vesna Pusić bila je u Ankari na službenom putu s troje suradnika, a građane je njezin put koštao najmanje 120.000 kuna, i to samo da se dođe po nju.

Ministrica je 19. prosinca poletjela redovnom linijom za Tursku jer Vladin avion nije bio slobodan.

Sadržaj se nastavlja...

Umjesto da se nakon sastanka s turskim kolegom Mevlütom Çavuşoğluom vrati kako je i došla (redovnom linijom), ona je digla Vladin avion da dođe po nju.

"Da, to je bila najekonomičnija odluka, jer je bilo najefikasnije doći, a ne spavati još jedan dan u Ankari. To je moj posao, ja sam ministrica u tom resoru, i zato to koristim", prokomentirala je Pusić.

Ministar poduzetništva i obrta Gordan Maras nije bio oduševljen ovim potezom kolegice. "Mi se moramo ponašati u okviru situacije u kojoj se Hrvatska nalazi", kratko je rekao.

"Mi ćemo biti među najštedljivijim ministarstvima, ali to radimo svake godine. Pokušavamo biti najracionalniji mogući, naravno, ne zakidajući projekte. Očekujem da se na razini države ne desi ništa drugačije nego što se desilo prošle godine, dakle, da ušteda bude između 1 i pol i 2 posto proračuna. Ne očekujem da će deficit biti veći od 14 milijuna kuna", dodao je Maras.